
Nr.  41904 din 11.09.2013
                                                                                                                                            APROBAT,
                                                                                                                                              PRIMAR
                                                                                                                                      NICOLAE ROBU
REFERAT
privind modificarea și aprobarea Statului de funcții al 
Direcției Poliției Locale Timișoara

Având în vedere rezultatele examenului de promovare în clasă organizat în data de 29.08.2013 – proba scrisă şi 04.09.2013 – interviul, pentru functionarii publici din cadrul Directiei Politiei Locale Timisoara, încadraţi pe funcţii publice cu nivel de studii inferior, care au absolvit o formă de învăţământ superior de lungă durată, studii universitare de licenţă în specialitatea în care îşi desfăşoară activitatea sau dacă autoritatea ori instituţia publică apreciază că studiile absolvite sunt utile pentru desfăşurarea activităţii.     

În conformitate cu prevederile art.14 alin.(1), (2) din Ordinul nr. 1932 /2009 – privind aprobarea Regulamentului privind organizarea şi desfăşurarea examenului de promovare în clasă a funcţionarilor publici:

”(1) Promovarea funcţionarilor publici care au fost admişi la examenul de promovare în clasă se face prin transformarea postului pe care sunt încadraţi într-o funcţie publică de execuţie de grad profesional asistent din clasa corespunzătoare studiilor absolvite, cu stabilirea salariului în condiţiile prevăzute de Legea-cadru privind salarizarea unitară a personalului plătit din fonduri publice nr. 284/2010, cu modificările ulterioare.

   
 (2) Transformarea postului în condiţiile prevăzute la alin. (1) nu se poate face într-o funcţie publică de auditor sau de consilier juridic. “;

În baza prevederilor art.5 alin. 1) si 2) din Anexa nr. I – reglementări specifice functionarilor publici la Legea nr. 284/28 decembrie 2010, privind salarizarea unitara a personalului plătit din fonduri publice:

,, (1) Funcţionarii publici care absolvă studii universitare de licenţă în domeniul de activitate al autorităţii sau instituţiei publice, încadraţi pe funcţii publice cu nivel de studii inferior, se numesc, în condiţiile legii, într-o funcţie publică de execuţie cu gradul profesional de asistent din clasa corespunzătoare studiilor absolvite.

    (2) În situaţia în care salariul de bază stabilit în condiţiile alin. (1) este mai mic decât cel avut anterior promovării, funcţionarul public îşi menţine salariul de bază avut anterior promovării în clasa “;

Conform prevederilor:
- art. 26 din Legea nr. 284/2010 lege – cadru privind salarizarea unitară a personalului plătit din fonduri publice coroborat cu art. 2 şi art. 11 alin. (1) din Legea nr. 283/2011 privind aprobarea O.U.G. nr. 80/2010 pentru completarea art.11 din O.U.G nr. 37/2008 privind reglementarea unor măsuri financiare în domeniul bugetar; 

-  art. 2 din Legea nr. 285/ 2010, privind salarizarea in anul 2011 a personalului plătit din fonduri publice;

- art. 1 alin. (1) și (2) din O.U.G. nr. 19/2012 privind aprobarea unor măsuri pentru recuperarea reducerilor salariale, aprobată prin Legea nr. 182/2012;

-  Ordonanţei de Urgenţă a Guvernului nr. 84/12.12.2012 privind stabilirea salariilor personalului din sectorul bugetar în anul 2013, prorogarea unor termene din acte normative, precum și unele măsuri fiscal-bugetare.

Având în vedere considerentele expuse propunem următoarele modificări în structura funcțiilor publice, ca urmare a promovării examenului de clasă, după cum urmează:
- 2 (două) posturi de POLITIST LOCAL, clasa a III-a, gradul profesional superior în POLITIST LOCAL, clasa I, gradul profesional asistent.

- 5 (posturi) de POLITIST LOCAL, clasa a III-a, gradul profesional principal în POLITIST LOCAL, clasa I, gradul profesional asistent.

- 2 (două) posturi de POLITIST LOCAL, clasa a III-a, gradul profesional asistent în POLITIST LOCAL, clasa I, gradul profesional asistent.
              În cadrul organigramei Directiei Politiei Locale Timisoara, Compartimentul Logistic Administrativ nu are prevăzut în structură un post cu atribuții de administrare a patrimoniului.

               În vederea exercitării unui control eficient cu privire la modul de utilizare a resurselor materiale și financiare ale instituției, întocmirii documentației tehnico-economice pentru achizițiile de echipament, armament, muniție, dotări specifice poliției locale, materiale consumabile, obiecte de inventar, a urmăririi contractelor de furnizare energie electrică, gaz, apă, telefonie, etc este necesar și oprtun un post de inspector de specialitate IA, cu studii economice.

               În acest sens, propunem transformarea postului de guard - vacant din cadrul Serviciului Pază Obiective într-un post de inspector de specialitate IA și mutarea acestuia la Compartimentul Logistic Administrativ, urmând ca numărul de posturi să fie de 53 la Serviciul Pază Obiective și 9 posturi la Compartimentul Logistic Administrativ.
De asemenea propunem transformarea unui post vacant de consilier, clasa I, gradul profesional superior într-un post de consilier, clasa I, gradul profesional principal, în cadrul Serviciului Financiar Contabilitate și Achiziții Publice, care va avea atribuții pe linie de achiziții publice.
               Precizăm că modificările propuse se încadrează în plafonul cheltuielilor de personal aprobat prin bugetul instituției și nu impun creșterea numărului de posturi.

              Având în vedere cele de mai sus, propunem modificarea și aprobarea Statului de funcții al Direcției Poliției Locale Timișoara, conform anexei - parte integrantă din prezentul referat.

